
Өскемен қаласының қоғамдық кеңесінің 2025 жылғы қызметі 
туралы есеп

2025 жылғы 7 ақпанда Өскемен қаласы Қоғамдық кеңесінің жаңа құрамы бекітілді. Қоғамдық кеңес құрамына спорт, денсаулық сақтау, білім беру салаларының өкілдері, сондай-ақ жеке кәсіпкерлерді қоса алғанда, түрлі салалардан 24 мүше енді.
Қоғамдық кеңестің алғашқы отырысы 2025 жылғы 31 қаңтарда өткізілді. 2025 жылы Өскемен қаласы Қоғамдық кеңесінің жұмысы барысында онлайн форматтағы отырыстарды қоса алғанда, барлығы 31 отырыс өткізілді. Отырыстарда 82-ден астам мәселе қаралды.
Атап айтқанда, келесі мемлекеттік мекемелердің құзыретіне қатысты мәселелер қаралды:
1. «Өскемен қаласының тұрғын үй-коммуналдық шаруашылығы, жолаушылар көлігі және автомобиль жолдары бөлімі» ММ;
2. «Өскемен қаласының жер қатынастары, сәулет және қала құрылысы бөлімі» ММ;
3. «Өскемен қаласының экономика және бюджеттік жоспарлау бөлімі» ММ;
4. «Өскемен қаласының білім бөлімі» ММ;
5. «Өскемен қаласының дене шынықтыру, спорт және туризм бөлімі» ММ;
6. «Өскемен қаласының жұмыспен қамту және әлеуметтік бағдарламалар бөлімі» ММ және басқа да мекемелер.
Ең өзекті қаралған мәселелер:
1. Өскемен қаласының жолдарын жөндеу;
2. Өскемен қаласының 2025–2027 жылдарға арналған бюджеті;
3. Жұмыспен қамту және әлеуметтік бағдарламалар бөлімі, мәдениет және тілдерді дамыту бөлімі, дене шынықтыру, спорт және туризм бөлімі, тұрғын үй-коммуналдық шаруашылығы, жолаушылар көлігі және автомобиль жолдары бөлімі, қаржы бөлімі, құрылыс бөлімі, сондай-ақ жер қатынастары, сәулет және қала құрылысы бөлімдеріндегі ішкі сыбайлас жемқорлық тәуекелдері мен сыбайлас жемқорлық көріністеріне жүргізілген талдау;
4. Жұмыспен қамту және әлеуметтік бағдарламалар бөлімі, мәдениет және тілдерді дамыту бөлімі, дене шынықтыру, спорт және туризм бөлімі, тұрғын үй-коммуналдық шаруашылығы, жолаушылар көлігі және автомобиль жолдары бөлімі, қаржы бөлімі, құрылыс бөлімі, сондай-ақ жер қатынастары, сәулет және қала құрылысы бөлімдерінің мемлекеттік қызметтер көрсету мәселелері.
Жалпы саны 77 ұсыным жолданды. Оның ішінде 15 ұсыным орындалды, 7 ұсыным бақылауда тұр.
Әр айдың бірінші және үшінші сәрсенбі күндері сағат 09:00-ден 11:00-ге дейін Халыққа қызмет көрсету орталықтарының филиалдарында Қоғамдық кеңес мүшелері азаматтарды қабылдады. Барлығы азаматтардан 57 өтініш келіп түсті. Әрбір өтініш бойынша тиісті түсіндірмелер беріліп, 12 сұрау салу тиісті мемлекеттік органдарға жолданды.

